
ABBOZZ TA' BAĠIT EMENDATORJU Nru 4
GĦALL-BAĠIT ĠENERALI TAL-2015
LI JAKKUMPANJA L-PROPOSTA BIEX JIĠI MOBILIZZAT IL-FOND TA’ SOLIDARJETÀ TAL-UNJONI EWROPEA GĦAR-RUMANIJA, IL-BULGARIJA U L-ITALJA
Wara li kkunsidrat:
it-Trattat dwar il-Funzjonament tal-Unjoni Ewropea, u b’mod partikolari l-Artikolu 314 tiegħu, flimkien mat-Trattat li jistabbilixxi l-Komunità Ewropea tal-Enerġija Atomika, u b'mod partikolari l-Artikolu 106a tiegħu,
ir-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-Regolament Finanzjarju applikabbli għall-baġit ġenerali tal-Unjoni
, u b’mod partikolari l-Artikolu 41 tiegħu,
· ir-Regolament tal-Kunsill (UE, Euratom) Nru 1311/2013 tat-2 ta’ Diċembru 2013 li jistabbilixxi l-qafas finanzjarju pluriennali għas-snin 2014-2020
, u b’mod partikolari l-Artikolu 10 tiegħu,
· il-baġit ġenerali tal-Unjoni Ewropea għas-sena finanzjarja 2015, adottat fis-17 ta’ Diċembru 2014
,
l-abbozz ta' baġit emendatorju Nru 1/2015
, adottat fit-13 ta' Jannar 2015,
· l-abbozz ta' baġit emendatorju Nru 2/2015
, adottat fl-20 ta' Jannar 2015,
· l-abbozz ta' baġit emendatorju Nru 3/2015
, adottat fil-[15 ta' April 2015],
Il-Kummissjoni Ewropea b'dan qed tippreżenta lill-Parlament Ewropew u lill-Kunsill l-Abbozz ta’ Baġit Emendatorju Nru 4 għall-baġit tal-2015.
BIDLIET FID-DIKJARAZZJONI TAD-DĦUL U N-NEFQA TAQSIMA B'TAQSIMA
Il-bidliet fid-dikjarazzjoni tad-dħul u n-nefqa taqsima b'taqsima huma disponibbli fuq il-EUR-Lex (http://eur-lex.europa.eu/budget/www/index-mt.htm). Il-verżjoni bl-Ingliż tal-bidliet f’din id-dikjarazzjoni hija mehmuża għall-informazzjoni bħala anness baġitarju.

1.
Introduzzjoni
L-Abbozz ta' Baġit Emendatorju (ABE) Nru 4 għas-sena 2015 ikopri l-mobilizzazzjoni tal-Fond ta' Solidarjetà tal-Unjoni Ewropea (FSUE) għall-ammont ta' EUR 66 505 850 f'approprjazzjonijiet ta' impenn u ta' pagament. Il-mobilizzazzjoni hija marbuta ma’ żewġ għargħar fir-Rumanija, waħda fil-Bulgarija u l-oħra fl-Italja.
2.
Mobilizzazzjoni tal-Fond ta' Solidarjetà tal-UE
Matul it-tieni nofs tal-2014, il-Kummissjoni rċeviet erba’ applikazzjonijiet għal għajnuna finanzjarja mill-FSUE aktar relatati ma’ diżastri fir-Rumanija (għargħar tar-rebbiegħa u tas-sajf), il-Bulgarija (għargħar tas-sajf) u l-Italja (għargħar tal-ħarifa).
Is-servizzi tal-Kummissjoni għalhekk wettqu investigazzjoni bir-reqqa tal-applikazzjonijiet skont id-dispożizzjonijiet oriġinali tar-Regolament tal-Kunsill (KE) Nru 2012/2002
 li jistabbilixxi l-FSUE (minn hawn 'il quddiem "ir-Regolament"), u b'mod partikolari skont l-Artikoli 2, 3 u 4 tiegħu. 
L-iktar elementi importanti tal-valutazzjonijiet jinsabu fil-qosor hawn taħt.
2.1
Ir-Rumanija — Għargħar tar-rebbiegħa
(1) Matul April u Mejju 2014, partijiet kbar mir-Rumanija kienu milquta minn għargħar li kkaġuna l-qerda ta’ infrastruttura pubblika u privata, djar privati u fl-agrikoltura. 
(2) L-għargħar huwa ta' oriġini naturali u għalhekk jaqa' taħt il-qasam ewlieni ta' applikazzjoni tal-FSUE.
(3) L-applikazzjoni mir-Rumanija waslet fid-9 ta' Lulju 2014, jiġifieri fi żmien il-perjodu stipulat ta' 12-il ġimgħa wara li kienu rreġistrati l-ewwel ħsarat fid-19 ta' April 2014. 
(4) Ir-Rumanija ma talbitx ħlas bil-quddiem.
(5) L-applikazzjoni ġiet ippreżentata bħala diżastru ta' “pajjiż ġar”, skont l-Artikolu 2(4) tar-Regolament. Skont din id-dispożizzjoni pajjiż milqut mill-istess diżastru ta’ pajjiż ġar li jkun ġie rikonoxxut bħala diżastru maġġuri jista’ b’mod eċċezzjonali jibbenefika minn għajnuna tal-FSUE anke jekk dan ma jikkwalifikax bħala diżastru maġġuri jew reġjonali. Ir-Rumanija ddikjarat li kienet affettwata mill-istess diżastru bħal dak li ġara fis-Serbja mill-14 ta’ Mejju 2014 ’il quddiem u li qabel kien ġie aċċettat mill-Kummissjoni bħala diżastru maġġuri.
(6) Il-valutazzjoni tal-Kummissjoni tal-kundizzjonijiet meteoroloġiċi madanakollu kkonkludiet li l-informazzjoni pprovduta mill-awtoritajiet Rumeni ma ppermettietx l-attribuzzjoni tal-ħsara kollha ddikjarata (li seħħet minn kmieni sad-19 ta' April) għall-istess diżastru li affettwa lis-Serbia. Għaldaqstant, il-Kummissjoni talbet lir-Rumanija biex tirrevedi u taġġorna l-applikazzjoni tagħha u biex teskludi danni li seħħew qabel l-14 ta’ Mejju. Il-Kummissjoni rċeviet l-applikazzjoni mir-Rumanija fid-29 ta' Settembru 2014.
(7) Fl-applikazzjoni riveduta l-awtoritajiet Rumeni stmaw li l-ħsara diretta totali kkawżata mid-diżastru huwa ta' EUR  167,927 miljun. Dan l-ammont jirrappreżenta 0,13 % tal-Introjtu Nazzjonali Gross (ING) tar-Rumanija jew 21.43% tal-limitu minimu biex jiġi mmobilizzat il-FSUE ta' EUR 783,738 miljun applikabbli għar-Rumanija fl-2014 (jiġifieri 0,6 % tal-ING fuq il-bażi tad-dejta tal-2012). Minħabba li l-ħsara diretta totali tibqa’ taħt il-limitu ta’ diżastru maġġuri u minħabba li l-limitu minimu għal diżastru reġjonali kif stipulat fl-Artikolu 2(3) tar-Regolament ma ntlaħaqx, l-applikazzjoni ġiet ivvalutata b’suċċess skont id-dispożizzjoni ta' pajjiż ġar tal-Artikolu 2(4).
(8) Fir-rigward tal-impatt u l-konsegwenzi tad-diżastru, dan affettwa 30 mill-42 kontea Rumeni u attiva l-evakwazzjoni tal-abitanti, ikkawża telf kbir u affettwa ħażin ħafna setturi differenti tal-ekonomija. Ġiet irrappurtata ħsara b’mod partikolari għal infrastruttura preventiva, it-trasport, l-ilma/l-ilma tal-iskart, l-enerġija, u l-infrastruttura tal-komunikazzjoni. L-agrikoltura sofriet minn telf ta’ uċuħ tar-raba’ fuq art ikkoltivata, għarqa ta’ annimali; fil-forestrija, toroq ta' aċċess u l-mixtlijiet kienu meqruda bid-digi li nfaqgħu; djar privati kienu mgħarrqa bħalma ġara wkoll lil skejjel, sptarijiet, binjiet pubbliċi oħrajn u assi kulturali.
(9) L-ispiża għal operazzjonijiet ta' emerġenza essenzjali eliġibbli skont l-Artikolu 3(2) tar-Regolament, ġiet stmata mill-awtoritajiet Rumeni li tammonta għal EUR 145,527 miljun u ġiet ippreżentata skont it-tipi ta' operazzjonijiet. L-akbar sehem tal-ispiża tal-operazzjonijiet ta' emerġenza (aktar minn EUR 95 miljun) jikkonċerna l-operazzjonijiet ta' rkupru fil-qasam tat-trasport. It-tieni l-akbar sehem tal-ispiża jikkonċerna l-iżgurar ta’ infrastrutturi preventivi li jammontaw għal EUR 44 miljun. 
(10) Ir-reġjuni milquta huma "reġjuni li għadhom lura" skont il-Fondi Strutturali u tal-Investiment (FSI) (2014-2020). L-awtoritajiet Rumeni ma indikawx lill-Kummissjoni l-ħsieb tagħhom li jallokaw mill-ġdid il-fondi mill-programm ta' Fondi tal-FSI għal miżuri ta' rkupru.
(11) Fir-rigward tal-implimentazzjoni tal-leġiżlazzjoni tal-Unjoni dwar il-prevenzjoni u l-immaniġġjar tar-riskju tad-diżastru relatata man-natura tad-diżastru, ir-Rumanija qiegħda fil-proċess li timplimenta d-Direttiva 2007/60/KE tal-Parlament Ewropew u tal-Kunsill tat-23 ta’ Ottubru 2007 dwar il-valutazzjoni u l-immaniġġjar tar-riskji tal-għargħar (id-"Direttiva dwar l-Għargħar"). Bħala t-tieni stadju tal-implimentazzjoni tad-Direttiva, ir-Rumanija ħejjiet minn Marzu 2014 mapep ta’ periklu u riskji ta’ għargħar għal żoni identifikati bħala li għandhom potenzjal sinifikanti ta' riskji tal-għargħar. 
(12) Fid-data tas-sottomissjoni tal-applikazzjoni r-Rumanija ma kinitx suġġetta għal proċedimenti ta’ ksur dwar il-leġiżlazzjoni tal-Unjoni relatata man-natura tad-diżastru.
(13) L-awtoritajiet Rumeni ma indikaw l-ebda kopertura tal-assigurazzjoni tal-kost eliġibbli.
2.2
Ir-Rumanija — Għargħar tas-sajf
(14) Matul il-perjodu mill-aħħar jiem ta’ Lulju sa nofs Awwissu 2014, partijiet tal-Lbiċ tar-Rumanija kienu milquta minn xita qawwija u għargħar sussegwenti u uqigħ tal-art li kkawżaw ħsara fl-infrastruttura pubblika u privata, lin-negozji u s-settur agrikolu, kif ukoll lill-wirt kulturali u djar privati.
(15) L-għargħar huwa ta' oriġini naturali u għalhekk jaqa' taħt il-qasam ewlieni ta' applikazzjoni tal-Fond ta' Solidarjetà.
(16) L-applikazzjoni mir-Rumanija waslet fit-3 ta' Ottubru 2014, jiġifieri fi żmien il-perjodu stipulat ta' 12-il ġimgħa wara li kienu rreġistrati l-ewwel ħsarat fit-28 ta' Lulju 2014. Informazzjoni addizzjonali inkluż iċ-ċifri riveduti ta' ħsara ġew ipprovduti fit-13 ta' Jannar 2015. 
(17) Ir-Rumanija ma talbitx ħlas bil-quddiem.
(18) L-awtoritajiet Rumeni stmaw li l-ħsara diretta totali kkawżata mid-diżastru hi ta' EUR 171,911 miljun. Dan l-ammont jirrappreżenta 0,13 % tal-ING tar-Rumanija jew 21,9 % tal-limitu minimu għal diżastru maġġuri biex jiġi mmobilizzat il-FSUE ta' EUR 783,738 miljun applikabbli għar-Rumanija fl-2014 (jiġifieri 0,6 % tal-ING fuq il-bażi tad-dejta tal-2012). 
(19) Peress li d-dannu dirett totali jibqa’ taħt il-limitu minimu għal diżastru maġġuri għall-attivazzjoni tal-FSUE, l-applikazzjoni kienet eżaminata fuq il-bażi tal-kriterji tad- “diżastri reġjonali” kif stabbilit fl-Artikolu 2(3) tar-Regolament li jiddefinixxi l-kunċett ta’ “diżastru reġjonali” bħala kwalunkwe diżastru naturali li jirriżulta, f’reġjun fil-livell NUTS 2 ta’ Stat eliġibbli, fi ħsara diretta li taqbeż 1.5 % tal-PDG ta’ dak ir-reġjun. L-applikazzjoni Rumena hija relatata ma’ reġjun wieħed ta’ livell NUTS 2, jiġifieri “Sud-Vest Oltenia”. Il-ħsara diretta rrappurtata ta’ EUR 171,911 miljun tirrappreżenta 1.64 % tal-PDG reġjonali ta’ dan ir-reġjun (EUR 10 480 miljun ibbażat fuq iċ-ċifri tal-2011) u taqbeż il-limitu ta’ 1.5 % tal-Artikolu 2(3) tar-Regolament. L-applikazzjoni mir-Rumanija għalhekk hija eliġibbli għal kontribuzzjoni mill-Fond ta’ Solidarjetà. 
(20) Fir-rigward tal-impatt u l-konsegwenzi tad-diżastru, dan affettwa iktar minn 126 000 abitant f’5 kontej fir-reġjun ta’ Sud-Vest Oltenia. Dan ikkaġuna ħsara serja fuq infrastruttura pubblika (imbankment u digi miksura, ħsarat fit-toroq, pontijiet, impjanti tat-trattament tal-ilma u sistemi tad-drenaġġ) u prodotti agrikoli meqruda (uċuħ tar-raba’, veġetali u dwieli). Ir-Rumanija ssostni li iktar minn 2 300 dar privata, 20 skola, 9 kindergartens, u 11-il knisja sofrew ħsarat.
(21) L-ispiża għal operazzjonijiet ta' emerġenza essenzjali eliġibbli skont l-Artikolu 3(2) tar-Regolament, ġiet stmata mill-awtoritajiet Rumeni li tammonta għal EUR 93,955 miljun u ġiet ippreżentata skont it-tipi ta' operazzjonijiet. Bi stima ta’ spiża ta’ aktar minn EUR 59 miljun l-akbar sehem tagħhom jikkonċerna l-irkupru tal-infrastruttura tat-trasport, it-tieni l-akbar sehem li jammonta għal xi EUR 26 miljun jikkonċerna l-iżgurar ta’ infrastrutturi preventivi.
(22) Ir-reġjun Sud-Vest Oltenia huwa "reġjun li għadu lura" skont il-Fondi Strutturali u tal-Investiment (FSI) (2014-2020). L-awtoritajiet Rumeni ma indikawx lill-Kummissjoni l-ħsieb tagħhom li jallokaw mill-ġdid il-fondi mill-programm ta' Fondi tal-FSI għal miżuri ta' rkupru.
(23) Fir-rigward tal-implimentazzjoni tal-leġiżlazzjoni tal-Unjoni dwar il-prevenzjoni u l-immaniġġjar tar-riskju tad-diżastru relatata man-natura tad-diżastru, ir-Rumanija qiegħda fil-proċess li timplimenta d-Direttiva 2007/60/KE tal-Parlament Ewropew u tal-Kunsill tat-23 ta’ Ottubru 2007 dwar il-valutazzjoni u l-immaniġġjar tar-riskji tal-għargħar (id-"Direttiva dwar l-Għargħar"). Bħala t-tieni stadju tal-implimentazzjoni tad-Direttiva, ir-Rumanija ħejjiet minn Marzu 2014 mapep ta’ periklu u riskji ta’ għargħar għal żoni identifikati bħala li għandhom potenzjal sinifikanti ta' riskji tal-għargħar. 
(24) Fid-data tas-sottomissjoni tal-applikazzjoni r-Rumanija ma kinitx suġġetta għal proċedimenti ta’ ksur dwar il-leġiżlazzjoni tal-Unjoni relatata man-natura tad-diżastru.
(25) L-awtoritajiet Rumeni indikaw li l-ispiża eliġibbli mhijiex koperta minn assigurazzjoni.
2.3
Il-Bulgarija — Għargħar tas-sajf
(26) Simili għal avvenimenti fir-Rumanija, il-Bulgarija sofriet minn xita qawwija u intensa fl-aħħar ta’ Lulju u fil-bidu ta’ Awwissu 2014 li kkawża ħsarat konsiderevoli lil infrastruttura pubblika u privata, lin-negozji, djar privati u assi, u dan kien ta’ ħsara għas-settur agrikolu.
(27) L-għargħar huwa ta' oriġini naturali u għalhekk jaqa' taħt il-qasam ewlieni ta' applikazzjoni tal-Fond ta' Solidarjetà.
(28) L-applikazzjoni mill-Bulgarija waslet fil-23 ta' Ottubru 2014, jiġifieri fi żmien il-perjodu stipulat ta' 12-il ġimgħa wara li kienu rreġistrati l-ewwel ħsarat fil-31 ta' Lulju 2014. Fit-12 ta’ Novembru 2014 l-awtoritajiet Bulgari ppreżentaw informazzjoni aġġornata.
(29) Il-Bulgarija ma talbitx ħlas bil-quddiem.
(30) L-awtoritajiet Bulgari stmaw li l-ħsara diretta totali kkawżata mid-diżastru hi ta' EUR 79,344 miljun. Dan l-ammont jirrappreżenta 0,20 % tal-ING tal-Bulgarija jew 34,1 % tal-limitu minimu biex jiġi mmobilizzat il-FSUE ta' EUR 232,502 miljun applikabbli għall-Bulgarija fl-2014 (jiġifieri 0,6 % tal-ING fuq il-bażi tad-dejta tal-2012).
(31) Peress li d-dannu dirett totali jibqa’ taħt il-limitu minimu għal diżastru maġġuri għall-attivazzjoni tal-FSUE, l-applikazzjoni kienet eżaminata fuq il-bażi tal-kriterji tad-“diżastri reġjonali” kif stabbilit fl-Artikolu 2(3) tar-Regolament li jiddefinixxi l-kunċett ta’ “diżastru reġjonali” bħala kwalunkwe diżastru naturali li jirriżulta, f’reġjun fil-livell NUTS 2 ta’ Stat eliġibbli, fi ħsara diretta li taqbeż 1.5 % tal-PDG ta’ dak ir-reġjun. L-applikazzjoni Bulgara hija relatata ma’ reġjun uniku tal-livell NUTS 2 , jiġifieri “Severozapaden” fil-Majjistral tal-Bulgarija, wieħed mill-ifqar reġjuni fl-UE. Il-ħsara diretta rrappurtata ta’ EUR 79,344 miljun tirrappreżenta 2,9 % tal-PDG reġjonali ta’ dan ir-reġjun (EUR 2 732 miljun ibbażat fuq id-dejta tal-2011) u taqbeż il-limitu ta’ 1.5 % tal-Artikolu 2(3) tar-Regolament. L-applikazzjoni mill-Bulgarija għalhekk hija eliġibbli għal kontribuzzjoni mill-FSUE. 
(32) Fir-rigward tal-impatt u l-konsegwenzi tad-diżastru, il-parti l-kbira tal-ħsarat seħħew fil-belt ta’ Mizia u fir-raħal ta' Krushovitsa. Toroq, toroq lokali, u artijiet agrikoli, madwar 700 djar privati u binjiet pubbliċi ġew imgħarrqa. Fit-2 ta’ Awwissu, is-Sindku ta’ Mizia ddikjara stat ta’ emerġenza u aktar minn 800 persuna kellhom jiġu evakwati. L-aċċess għal Mizia bit-toroq u t-trasport u l-irħula tal-madwar ġie interrott. Dannu serju ġie ikkawżat lill-infrastruttura pubbliku fis-setturi tal-enerġija, l-ilma, it-trasport u l-edukazzjoni, kif ukoll fuq assi ta' wirt kulturali u żoni naturali protetti.
(33) L-ispiża għal operazzjonijiet ta' emerġenza essenzjali eliġibbli skont l-Artikolu 3(2) tar-Regolament ġiet stmata mill-awtoritajiet Bulgari li tammonta għal EUR 69,108 miljun u ġiet ippreżentata skont it-tip ta' operazzjoni. It-tieni l-akbar sehem tal-ispiża tikkonċerna l-irkupru tal-infrastruttura tat-trasport (EUR 30 miljun). Madwar EUR 19-il miljun oħra ser ikunu meħtieġa għal tiswijiet fis-settur tal-ilma/l-ilma skart.
(34) Ir-reġjun milqut ta' Severozapaden huwa "reġjun li għadu lura" skont il-Fondi Strutturali u tal-Investiment (FSI) (2014-2020). L-awtoritajiet Bulgari ma indikawx lill-Kummissjoni l-ħsieb tagħhom li jallokaw mill-ġdid il-fondi mill-programm ta' Fondi tal-FSI għal miżuri ta' rkupru.
(35) Fir-rigward tal-implimentazzjoni tal-leġiżlazzjoni tal-Unjoni dwar il-prevenzjoni u l-immaniġġjar tar-riskju tad-diżastri relatata man-natura tad-diżastru, il-Bulgarija qiegħda fil-proċess li timplimenta d-Direttiva 2007/60/KE tal-Parlament Ewropew u tal-Kunsill tat-23 ta’ Ottubru 2007 dwar il-valutazzjoni u l-immaniġġjar tar-riskji tal-għargħar (id-"Direttiva dwar l-Għargħar"). Permezz tal-liġi Bulgara “tal-Ilma” valutazzjoni tar-riskju tal-għargħar preliminari għal kull distrett tal-baċin tax-xmara kienet ġiet imwettqa f'żoni fejn ġie identifikat riskju potenzjali sinifikanti tal-għargħar. 
(36) Fid-data tas-sottomissjoni tal-applikazzjoni l-Bulgarija ma kinitx suġġetta għal proċedimenti ta’ ksur dwar il-leġiżlazzjoni tal-Unjoni relatata man-natura tad-diżastru.
(37) L-awtoritajiet Bulgari indikaw li l-kost eliġibbli mhuwa kopert minn ebda assigurazzjoni.
2.4
L-Italja — Għargħar tal-ħarifa
(38) Matul il-perjodu mid-9 ta’ Ottubru sat-18 ta’ Novembru 2014, partijiet usa’ tal-majistral tal-Italja sofrew minn perjodi rikorrenti ta’ maltemp kbir b’xita qawwija u għargħar sussegwenti u uqigħ tal-art li kkawżaw ħsara serja fl-infrastruttura pubblika u privata, lin-negozji, djar privati u assi, u ħsarat fis-settur agrikolu.
(39) L-għargħar huwa ta' oriġini naturali u għalhekk jaqa' taħt il-qasam ewlieni ta' applikazzjoni tal-FSUE.
(40) L-applikazzjoni mill-Italja waslet fit-23 ta' Diċembru 2014, li kien fil-limitu preskritt ta' 12-il ġimgħa wara li kienu rreġistrati l-ewwel ħsarat fid-9 ta' Ottubru 2014. Fit-3 ta’ Frar 2015 l-awtoritajiet Taljani ppreżentaw informazzjoni aġġornata.
(41) L-Italja ma talbitx ħlas bil-quddiem.
(42) L-avvenimenti deskritti fl-applikazzjoni seħħew matul perjodu ta’ kważi sitt ġimgħat f’postijiet differenti ta’ ħames reġjuni Taljani, l-iktar fl-Emilia-Romagna, il-Liguria, il-Lombardia, il-Piemonte u t-Toskana. Il-valutazzjoni tal-applikazzjoni mill-Kummissjoni u l-argumenti mressqa fiha madankollu kkonfermaw li dawn l-avvenimenti kollha jistgħu jiġu attribwiti għal kundizzjoni meteoroloġika waħdanija sottostanti. Dawn l-avvenimenti jistgħu għalhekk jitqiesu bħala diżastru naturali skont it-tifsira tar-Regolament tal-Kunsill 2012/2002 li jaqa’ fi ħdan il-qasam ta’ applikazzjoni tal-FSUE.
(43) L-awtoritajiet Taljani stmaw li l-ħsara diretta totali kkawżata mid-diżastru hi ta' EUR 2 241,052 miljun. Dan l-ammont jirrappreżenta 70,4 % tal-limitu massimu ta’ “diżastru maġġuri” għall-mobilizzazzjoni tal-FSUE ta’ EUR 3 184 miljun applikabbli għall-Italja fl-2014 (jiġifieri EUR 3 biljun bil-prezzijiet tal-2011). 
(44) Peress li d-dannu dirett totali jibqa’ taħt il-limitu minimu għal diżastru maġġuri għall-attivazzjoni tal-Fond ta’ Solidarjetà, l-applikazzjoni kienet eżaminata fuq il-bażi tal-kriterji tad-“diżastri reġjonali” kif stabbilit fl-Artikolu 2(3) tar-Regolament li jiddefinixxi l-kunċett ta’ “diżastru reġjonali” bħala kwalunkwe diżastru naturali li jirriżulta, f’reġjun fil-livell NUTS 2 ta’ Stat eliġibbli, fi ħsara diretta li taqbeż 1,5 % tal-PDG ta’ dak ir-reġjun. Fejn diversi reġjuni fil-livell NUTS 2 huma affettwati — bħal f’dan il-każ — il-livell limitu li jiġi applikat huwa għall-medja tal-PDG ta’ dawk ir-reġjuni. peżat skont is-sehem ta’ ħsara totali f’kull reġjun. Abbażi taċ-ċifri ppreżentati mill-awtoritajiet Taljani l-ħsara kkawżata fil-ħames reġjuni milquta, tirrappreżenta 1.84 % tal-PDG reġjonali differenzjata u b’hekk taqbeż il-limitu ta’ 1,5 % tal-Artikolu 2(3) tar-Regolament. Għalhekk l-applikazzjoni mill-Italja hija eliġibbli għal kontribuzzjoni mill-FSUE. 
(45) Fir-rigward tal-impatt u l-konsegwenzi tad-diżastru, dan laqat ħames reġjuni, b’modi differenti, skont iċ-ċirkostanzi lokali speċifiċi. Dawn jinkludu għadd kbir ta’ uqigħ tal-art u tat-tajn, għargħar ta’ baċiri tax-xmajjar, tifqigħ ta’ max-xtut tax-xmajjar, għargħar ta’ pontijiet u ta’ infrastruttura oħra. F’xi każijiet il-preċipitazzjoni ġiet stmata bħala li tikkorrispondi għal perjodi ta’ ritorn ċentinarji jew pluri-ċentenarji. Kollox ma’ kollox, id-diżastru kkawża 11-il fatalità u madwar 3000 persuna kellhom jiġu evakwati. Kien hemm ħsara mifruxa fuq l-ambjent, l-infrastruttura pubblika (it-toroq, l-ilma, id-drenaġġ, il-gass u l-elettriku), l-agrikoltura, kif ukoll is-setturi ekonomiċi u produttivi billi l-għargħar laqat bosta żoni urbani (Genova hija l-aktar eżempju prominenti) b’densità għolja ta’ popolazzjoni. B’madwar 42 % tal-ħsara totali r-reġjun tal-Liguria kien dak l-aktar milqut ħażin, Emilia Romagna ġarrbet 21 % tal-ħsara totali, il-Piemonte 17%, il-Lombardia 12% u t-Toscana  8 %.
(46) L-ispiża għal operazzjonijiet ta' emerġenza essenzjali eliġibbli skont l-Artikolu 3(2) tar-Regolament, ġiet stmata mill-awtoritajiet Taljani li tammonta għal EUR 434,314 miljun u ġiet ippreżentata skont it-tip ta' operazzjoni. L-akbar sehem tal-ispiża tal-operazzjonijiet ta’ emerġenza (EUR 250 miljun) jikkonċerna l-operazzjonijiet ta’ rkupru fil-qasam tal-infrastruttura u l-impjanti fl-oqsma tal-enerġija, l-ilma u l-ilma mormi, it-telekomunikazzjonijiet, it-trasport, is-saħħa u l-edukazzjoni. It-tieni l-akbar sehem tal-ispiża jikkonċerna l-iżgurar ta’ infrastrutturi preventivi u miżuri għall-protezzjoni tal-wirt kulturali li jammontaw għal EUR 135 miljun.
(47) Ir-reġjuni milquta huma "reġjuni iktar żviluppati" skont il-Fondi Strutturali u tal-Investiment (FSI) (2014-2020). L-awtoritajiet Taljani ma indikawx lill-Kummissjoni l-ħsieb tagħhom li jallokaw mill-ġdid il-fondi mill-programm ta' Fondi tal-FSI għal miżuri ta' rkupru.
(48) L-applikazzjoni tippreżenta dettalji dwar l-implimentazzjoni tal-leġiżlazzjoni tal-Unjoni dwar il-prevenzjoni u l-immaniġġar tar-riskju ta’ diżastru relatata man-natura tad-diżastru. L-Italja ddikjarat li tinsab fil-proċess li timplimenta d-Direttiva 2007/60/KE (id-“Direttiva dwar l-Għargħar”) fuq il-bażi tad-digriet Leġiżlattiv tat-23 ta’ Frar 2010, n. 49. Hija tirrapporta li wettqet valutazzjoni preliminari ta' riskju tal-għargħar għal kull distrett ta' baċir tax-xmara f’żoni ta’ riskju potenzjali sinifikanti tal-għargħar li ġew identifikati. 
(49) Fid-data tas-sottomissjoni tal-applikazzjoni l-Italja ma kinitx suġġetta għal proċedimenti ta’ ksur dwar il-leġiżlazzjoni tal-Unjoni relatata man-natura tad-diżastru.
(50) L-awtoritajiet Taljani indikaw li l-ispiża eliġibbli mhija koperta minn ebda assikurazzjoni.
3.
Finanzjament
Minħabba li s-solidarjetà kienet il-ġustifikazzjoni ċentrali għall-ħolqien tal-Fond, il-Kummissjoni hija tal-fehma li l-għajnuna mill-Fond għandha tkun progressiva. Dan ifisser li, skont prattika preċedenti, il-parti tal-ħsarat li taqbeż il-limitu ta' "diżastru maġġuri" (jiġifieri 0,6 % tal-ING jew EUR 3 biljun bil-prezzijiet tal-2011, skont liema minnhom ikun l-iżgħar ammont) għandha twassal għal intensità ta' għajnuna akbar mill-ħsarat li jaslu sal-limitu minimu. Ir-rata applikata fl-imgħoddi biex jiġu definiti l-allokazzjonijiet għal diżastri maġġuri hija ta' 2,5 % tal-ħsara diretta totali taħt il-limitu massimu u 6 % għall-parti 'l fuq minn dan. Għal diżastri reġjonali u diżastri aċċettati taħt id-dispożizzjoni “pajjiż ġar” ir-rata hija ta’ 2.5 %. Din ir-rata kienet applikata fl-erba’ każijiet ta’ hawn taħt billi l-ebda wieħed minnhom ma qabeż il-limitu ta’ diżastru maġġuri rispettiv tiegħu.
Il-Kummissjoni għalhekk tipproponi li tapplika l-istess perċentwali u timmobilizza l-ammonti ta' għajnuna kif ġej:
	
	
	
	
	
	
	
	(F’EUR)

	Diżastru
	Ħsarat diretti
(miljun EUR)
	Il-limitu massimu applikat ta’ diżastru reġjonali (f’miljuni ta’ EUR)
	Livell limitu ta' diżastru maġġuri
(miljun EUR)
	Spiża totali ta' operazzjonijiet eliġibbli
(miljun EUR)
	2,5 % ta’ ħsara diretta sal-limitu (EUR)
	Limitu massimu applikat
	Ammont totali tal-Għajnuna proposta (EUR)

	IR-RUMANIJA, għargħar tar-rebbiegħa
	167,927
	~
	783,738
	145,527
	4 198 175
	Le
	4 198 175

	IR-RUMANIJA, għargħar tas-sajf
	171,911
	157,200
	783,738
	93,955
	4 297 775
	Le
	4 297 775

	IL-BULGARIJA
	79,344
	40,980
	232,502
	69,108
	1 983 600
	Le
	1 983 600

	L-ITALJA
	2 241,052
	1 832,944
	3 183,624
	434,314
	56 026 300
	Le
	56 026 300 

	TOTALI
	
	
	
	
	
	
	66 505 850


Din hija l-ewwel proposta għad-deċiżjoni ta' mobilizzazzjoni fl-2015. L-ammont totali ta’ għajnuna propost hawn fuq huwa konformi mad-dispożizzjonijiet tal-limitu massimu tar-Regolament
 tal-Qafas Finanzjarju Pluriennali (QFP) ta’ EUR 541 216 080 (jiġifieri EUR 500 miljun fi prezzijiet tal-2011). Barra minn hekk, ammont ta’ EUR 403 879 032 baqa’ ma ntefaqx mill-allokazzjoni 2014 u jista' jintuża matul l-2015. Billi EUR 50 miljun diġà ġew mobilizzati għall-pagament potenzjali ta' ħlas bil-quddiem u inklużi fil-baġit 2015 skont l-Artikolu 4a (4) tar-Regolament, l-ammont totali disponibbli għall-mobilizzazzjonijiet FSUE fl-2015 huwa ta' EUR 895 095 112.
4.
Konklużjoni
Il-Kummissjoni tipproponi li timmobilizza l-Fond ta’ Solidarjetà tal-Unjoni Ewropea għal kull wieħed mill-erba’ każijiet li jikkonċernaw ir-Rumanija, il-Bulgarija u l-Italja ppreżentati hawn fuq u li temenda l-baġit 2015 billi żżid l-Artikolu tal-baġit 13 06 01 (Fond ta’ Solidarjetà tal-UE għall-Istati Membri) b’EUR 66 505 850 kemm f’approprjazzjonijiet ta’ impenn kif ukoll  f’approprjazzjonijiet ta’ pagament.
Peress li l-Fond ta' Solidarjetà tal-Unjoni Ewropea huwa strument speċjali kif definit fir-Regolament QFP, l-approprazzjonijiet korrispondenti għandhom jiġu bbaġittjati barra mil-livelli limitu tal-QFP korrispondenti.
4.
Tabella sommarja skont l-intestatura tal-QFP
	Intestatura
	Baġit 2015
	Abbozz ta' Baġit Emendatorju Nru 4/2015
	Baġit 2015

	
	(inkl. ABE 2-3/2015)
	
	(inkl. ABE 1-4/2015)

	
	AI
	AP
	AI
	AP
	AI
	AP

	1.
	Tkabbir intelliġenti u inklussiv
	77 954 679 684
	66 922 960 910
	 
	   
	77 954 679 684
	66 922 960 910

	Li minnhom taħt l-Istrument ta' Flessibbiltà
	 83 285 595
	 
	 
	 
	 83 285 595
	 

	Limitu 
	77 986 000 000
	 
	 
	 
	77 986 000 000
	 

	Marġni
	 114 605 911
	 
	 
	 
	 114 605 911
	 

	1a
	Kompetittività għat-tkabbir u l-impjiegi
	17 551 688 425
	15 798 230 894
	 
	 
	17 551 688 425
	15 798 230 894

	Limitu
	17 666 000 000
	 
	 
	 
	17 666 000 000
	 

	Marġni
	 114 311 575
	 
	 
	 
	 114 311 575
	 

	1b 
	Koeżjoni ekonomika soċjali u territorjali
	60 402 991 259
	51 124 730 016
	 
	 
	60 402 991 259
	51 124 730 016

	Li minnhom taħt l-Istrument ta' Flessibbiltà
	 83 285 595
	 
	 
	 
	 83 285 595
	 

	Limitu
	60 320 000 000
	 
	 
	 
	60 320 000 000
	 

	Marġni
	  294 336
	 
	 
	 
	  294 336
	 

	2.
	Tkabbir sostenibbli: riżorsi naturali
	63 901 960 185
	55 998 594 804
	 
	 
	63 901 960 185
	55 998 594 804

	Limitu
	64 692 000 000
	 
	 
	 
	64 692 000 000
	 

	Marġni
	 790 039 815
	 
	 
	 
	 790 039 815
	 

	Li minnhom: Fond Agrikolu Ewropew ta’ Garanzija (FAEG) — Nefqa relatata mas-suq u ħlasijiet diretti
	43 455 780 762
	43 447 624 585
	 
	 
	43 455 780 762
	43 447 624 585

	Sottolimitu
	44 313 000 000
	 
	 
	 
	44 313 000 000
	 

	Trasferiment nett bejn il-FAEG u l-FAEŻR
	 123 215 000
	 
	 
	 
	 123 215 000
	 

	Marġni
	 734 004 238
	 
	 
	 
	 734 004 238
	 

	3.
	Sigurtà u ċittadinanza
	2 357 076 847
	1 859 513 795
	 
	 
	2 357 076 847
	1 859 513 795

	Limitu
	2 456 000 000
	 
	 
	 
	2 456 000 000
	 

	Marġni
	 98 923 153
	 
	 
	 
	 98 923 153
	 

	4.
	Ewropa Globali
	8 410 899 029
	7 422 489 907
	 
	 
	8 410 899 029
	7 422 489 907

	Limitu
	8 749 000 000
	 
	 
	 
	8 749 000 000
	 

	Marġni
	 338 100 971
	 
	 
	 
	 338 100 971
	 

	5.
	Amministrazzjoni
	8 660 469 063
	8 658 756 179
	 
	 
	8 660 469 063
	8 658 756 179

	Limitu
	9 076 000 000
	 
	 
	 
	9 076 000 000
	 

	Marġni
	 415 530 937
	 
	 
	 
	 415 530 937
	 

	Li minnhom: Nefqa amministrattiva tal-istituzzjonijiet
	6 941 188 663
	6 939 475 779
	 
	 
	6 941 188 663
	6 939 475 779

	Sottolimitu
	7 056 000 000
	 
	 
	 
	7 056 000 000
	 

	Marġni
	 114 811 337
	 
	 
	 
	 114 811 337
	 

	6.
	Kumpensi
	   
	   
	 
	 
	   
	   

	Limitu
	   
	 
	 
	 
	 
	 

	Marġni
	   
	 
	 
	 
	   
	 

	Total
	161 285 084 808
	140 862 315 595
	   
	   
	161 285 084 808
	140 862 315 595

	Li minnhom taħt l-Istrument ta' Flessibbiltà
	 83 285 595
	 11 315 595
	 
	 
	 83 285 595
	 11 315 595

	Limitu
	162 959 000 000
	141 901 000 000
	 
	 
	162 959 000 000
	141 901 000 000

	Marġni
	1 757 200 787
	1 050 000 000
	 
	 
	1 757 200 787
	1 050 000 000

	 
	Strumenti speċjali oħrajn
	 515 365 000
	351 724 968
	 66 505 850
	 66 505 850
	 581 870 850
	 418 230 818

	Total Kumplessiv
	161 800 449 808
	141 214 040 563
	 66 505 850
	 66 505 850
	161 866 955 658
	141 280 546 413

